**TEHNIČNA SPECIFIKACIJA**

**Javnega naročila LPT-49/25 - Čiščenje oljnih lovilcev na parkiriščih za obdobje 48 mesecev**

**1. Splošno**

V sklopu vzdrževalnih del na parkiriščih v Ljubljani je potrebno izvajati tudi dela čiščenja lovilcev olj. Pri tem nastanejo različni odpadni materiali kot so mulji iz naprav za ločevanje olja in vode in z oljem onesnažena voda ter muljasto blato iz čiščenja odpadnih voda na kraju nastanka. S tem razpisom se razpisujejo dela čiščenje lovilcev olj in prevzem in predelava oziroma uničenje odpadnih materialov, ki pri tem nastanejo (odpadna olja in odpadna zaoljena voda). Zakonska regulativa, ki predpisuje ravnanje s tovrstnimi odpadki, je Uredba o odpadkih (Uradni list RS, št. 77/2022 in 113/2023). Odpadne muljaste ali zaoljene vsebine Uredba opredeljuje kot odpadek, ki se klasificira v skupino 13 05 Vsebine iz naprav za ločevanje olja in vode (predvsem v podskupino s seznama odpadkov 13 05 02\* – mulji iz naprav za ločevanje olja in vode in v podskupino 13 05 07\* – z oljem onesnažena voda).

Prevzem, predelavo in uničenje ali deponiranje teh odpadkov lahko izvajajo samo gospodarski subjekti, ki imajo s strani Ministrstva za okolje, podnebje in energijo (v nadaljevanju MOPE) izdano dovoljenje. Ves čas izvajanja pogodbenih obveznosti je izvajalec zadolžen za lovilcev olj in prevzem in predelavo oziroma uničenje odpadnih materialov, ki bodo pri tem nastali.

**2. Opis in tehnične zahteve**

Predmetni razpis obravnava čiščenje lovilcev olj in na različnih lokacijah na parkiriščih v Ljubljani in prevzem tako nastalih odpadkov v predelavo, odlaganje ali uničenje. V Ljubljani so oljni lovilci na 10 parkiriščih. Izvedbe oljnih lovilcev so različne in sicer so betonske, poliesterske in plastične. Prav tako je različna tudi samo velikost oljnih lovilcev glede na velikost parkirišča.

V postopku čiščenja zadrževalnih bazenov z objekti lovilcev olj in peskolovov so predvidena naslednja dela:

1. Črpanje vsebine iz oljnih lovilcev

2. Čiščenje oljnega lovilca z izpiranjem z vodo pod visokim pritiskom

3. Odvoz vsebine in predaja vsebine v ekološko uničenje

4. Polnjenje oljnega lovilca z vodo do višine izteka v meteorno omrežje.

**3. Lokacije lovilcev olj**

Lovilci olj so locirani na parkiriščih v Ljubljani. Oljne lovilce se redno čisti 1x na 5 let, oziroma ko se ugotovi, da je količina olja v lovilcu presežena. Dostop do oljnih lovilcev se pred čiščenjem omogoči z zaporo dela parkirišča. V nadaljevanju so podane lokacije in tipi oljnih lovilcev na parkiriščih:

|  |  |  |
| --- | --- | --- |
|  | **Lokacija / parkirišče** | **Tip oljnega lovilca** |
| 1 | P+R Barje | SPDEC4500 15/150, SP-DEC4500 10/100 |
| 2 | P + R Stanežiče | AQUAoil S1P-BP 50l/s , AQUAoil S1P-BP 300l/s |
| 3 | Dolgi most | Betonski 18 x 2,5 x 2,5 m |
| 4 | Mirje | Poliester fi 180 x 250 |
| 5 | Žale II | Poliesterski |
| 6 | Kranjčeva | Več betonskih cevi z oljnimi lovilci |
| 7 | Žale V | Poliesterski |
| 8 | Ježica | Betonski |
| 9 | Stožice | Betonski |
| 10 | Povšetova | Poliesterski |
| 11 | Žale 1 | Betonski |
| 12 | Žale 2 | Betonski |
| 13 | Žale 3 | Betonski |
| 14 | Žale 4 | Betonski |
| 15 | BS4 | Betonski |
| 16 | Gosarjeva 1 | Betonski |
| 17 | Gosarjeva 2 | Betonski |
| 18 | Tivoli 1 | Betonski |  |  |
| 19 | Bežigrad | Betonski |